cyanic-selkie/wikianc huggingface dataset:
Ιατρική ηθική
Ενημερωμένη συναίνεση
Η ενημερωμένη συναίνεση αναφέρεται στο δικαίωμα του ασθενούς να λαμβάνει πληροφορίες σχετικές με μια προτεινόμενη θεραπεία, προκειμένου να μπορεί να λάβει μια σωστά ενημερωμένη, και με δική του θέληση απόφαση σχετικά με τη φροντίδα του. Για να δώσει ενημερωμένη συναίνεση, ένας ασθενής πρέπει να είναι ικανός να λάβει μια απόφαση σχετικά με τη θεραπεία του και να του παρέχονται σχετικές πληροφορίες σχετικά με τη συνιστώμενη θεραπεία, συμπεριλαμβανομένης της φύσης και του σκοπού της, καθώς και των επιβαρύνσεων, των κινδύνων και των πιθανών οφελών όλων των επιλογών και εναλλακτικών λύσεων. Αφού λάβει και κατανοήσει αυτές τις πληροφορίες, ο ασθενής μπορεί στη συνέχεια να λάβει μια πλήρως τεκμηριωμένη απόφαση είτε να συναινέσει είτε να αρνηθεί τη θεραπεία. Σε ορισμένες περιπτώσεις, μπορεί να υπάρξει εξαίρεση από την ανάγκη για ενημερωμένη συναίνεση, συμπεριλαμβανομένων, ενδεικτικά, σε περιπτώσεις έκτακτης ιατρικής ανάγκης ή ανικανότητας του ασθενούς.
Η ηθική έννοια της ενημερωμένης συναίνεσης ισχύει επίσης σε ένα περιβάλλον κλινικής έρευνας. Όλοι οι άνθρωποι που συμμετέχουν στην έρευνα πρέπει να αποφασίσουν εθελοντικά να συμμετάσχουν στην έρευνα αφού ενημερωθούν πλήρως για όλες τις σχετικές πτυχές της ερευνητικής μελέτης που είναι απαραίτητες για να αποφασίσουν εάν θα συμμετάσχουν ή όχι. Η ενημερωμένη συναίνεση είναι τόσο ηθικό όσο και νομικό καθήκον. Εάν δεν ληφθεί η κατάλληλη συναίνεση πριν από μια διαδικασία, θεραπεία ή συμμετοχή σε έρευνα, οι πάροχοι μπορεί να θεωρηθούν υπεύθυνοι για βιαιοπραγία ή/και άλλες αδικοπραξίες. Στις Ηνωμένες Πολιτείες, η ενημερωμένη συναίνεση διέπεται τόσο από την ομοσπονδιακή όσο και από την πολιτειακή νομοθεσία, και οι ειδικές απαιτήσεις για τη λήψη συναίνεσης μετά από ενημέρωση διαφέρουν από πολιτεία σε πολιτεία.
Ιατρικό απόρρητο
Η εμπιστευτικότητα είναι η αρχή και η πρακτική της διατήρησης των ευαίσθητων πληροφοριών απόρρητων, εκτός εάν ο κάτοχος των δεδομένων δώσει ρητή συγκατάθεση για κοινή χρήση τους με άλλο μέρος. Η εμπιστευτικότητα συνήθως εφαρμόζεται σε συνομιλίες μεταξύ γιατρών και ασθενών και έχει να κάνει με οποιοδήποτε στοιχείο αφορά στον ασθενή ή σε τρίτα άτομα. Αυτή η έννοια είναι κοινώς γνωστή ως προνόμιο ασθενούς-ιατρού. Η νομική προστασία εμποδίζει τους γιατρούς να αποκαλύπτουν τις πληροφορίες των ασθενών, ακόμη και ενόρκως στο δικαστήριο.
Ορισμένοι γιατροί ισχυρίζονται ότι οποιαδήποτε πληροφορία λαμβάνεται από έναν ασθενή κατά τη διάρκεια μιας ιατρικής επίσκεψης υπόκειται ηθικά σε απόλυτη εμπιστευτικότητα και σε καμία περίπτωση δεν μπορεί να αποκαλυφθεί χωρίς την άδεια του ασθενούς. Χωρίς έναν τέτοιο κανόνα, πιστεύουν, οι ασθενείς μερικές φορές δεν θα έδιναν στους γιατρούς όλες τις πληροφορίες που απαιτούνται για τη θεραπεία τους. Άλλοι γιατροί (η πλειοψηφία στις περισσότερες χώρες) πιστεύουν ότι περιστασιακά, αν και πολύ σπάνια, οι υποχρεώσεις τους προς την κοινωνία υπερισχύουν των υποχρεώσεών τους προς τους ασθενείς τους. Σε τέτοιες περιπτώσεις, η αποκάλυψη των ευαίσθητων ιατρικών δεδομένων μπορεί να γίνει για την προστασία προσώπων (ή ομάδων) που βρίσκονται σε κίνδυνο (π.χ. ανθρωποκτονικός ιδεασμός), για την προστασία της δημόσιας υγείας σε περιπτώσεις μεταδοτικών/μολυσματικών ασθενειών, σε κατάσταση ανάγκης ή άμυνας κ.α.
Γενικά
Η Διακήρυξη του Ελσίνκι προέκυψε έπειτα από πολλή τεκμηρίωση λόγω των ιστορικών στοιχείων που υπαγόρευαν την αναγκαιότητά της. Ο πρώτος κώδικας δεοντολογίας στην έρευνα, συμπεριλαμβανομένης της ιατρικής ηθικής, ήταν ο Κώδικας της Νυρεμβέργης. Αυτό το έγγραφο ήταν το αποτέλεσμα των ναζιστικών εγκλημάτων πολέμου, όπως εισήχθη το 1997, επομένως δεν συνεισέφερε στη ρυθμιστική πρακτική, η οποία απαιτούσε τη δημιουργία ενός νέου εγγράφου. Ο Κώδικας της Νυρεμβέργης και η Διακήρυξη του Ελσίνκι διαφέρουν σημαντικά σε πολλά σημεία, συμπεριλαμβανομένου του τρόπου γραφής τους. Ο Κώδικας της Νυρεμβέργης γράφτηκε με πολύ συνοπτικό τρόπο, με μια απλή επεξήγηση. Η Διακήρυξη του Ελσίνκι, αντίθετα, είναι διεξοδικά γραμμένη και περιλαμβάνει πολλά συγκεκριμένα σχόλια.
Επιτροπές Δεοντολογίας
Για την επίλυση πολύπλοκων ζητημάτων που άπτονται της ιατρικής ηθικής πολλές φορές συγκαλείται μια Επιτροπή Δεοντολογίας. Αυτό το σώμα αποτελείται κυρίως από επαγγελματίες υγείας, αλλά μπορεί επίσης να περιλαμβάνει φιλοσόφους, απλούς ανθρώπους και κληρικούς – σε πολλά μέρη του κόσμου η παρουσία τους θεωρείται υποχρεωτική προκειμένου να υπάρχει ισορροπία.
Όσον αφορά στην αναμενόμενη σύνθεση τέτοιων επιτροπών στις ΗΠΑ, στην Ευρώπη και στην Αυστραλία, ισχύουν τα ακόλουθα:"Στις ΗΠΑ προτείνεται τα Συμβούλια Έρευνας και Δεοντολογίας (REB) να έχουν πέντε ή περισσότερα μέλη, συμπεριλαμβανομένου τουλάχιστον ενός επιστήμονα, ενός μη επιστήμονα και ενός ατόμου που δεν έχει σχέση με το ίδρυμα όπου διεξάγεται η έρευνα. Το REB θα πρέπει να περιλαμβάνει άτομα με γνώση της νομοθεσίας και των προτύπων πρακτικής και επαγγελματικής συμπεριφοράς. Υπάρχει δυνατότητα ειδικής συνεισφοράς για την επίλυση προβλημάτων ατόμων με αναπηρίες, εάν απαιτείται από το υπό εξέταση πρωτόκολλο.""Το Ευρωπαϊκό Φόρουμ για την Ορθή Κλινική Πρακτική (EFGCP) προτείνει τα REB να περιλαμβάνουν δύο κλινικούς ιατρούς που μοιράζονται την εμπειρία στη βιοϊατρική έρευνα και είναι ανεξάρτητοι από το ίδρυμα όπου διεξάγεται η έρευνα, ένα άτομο χωρίς εξειδίκευση, έναν δικηγόρο, και έναν παραϊατρικό επαγγελματία, π.χ. νοσοκόμα ή φαρμακοποιό. Συνιστάται να υπάρχει απαρτία ως προς τα δύο φύλα από ευρύ φάσμα ηλικιών και να αντικατοπτρίζει την πολιτιστική σύνθεση της τοπικής κοινότητας.""Οι συστάσεις της Αυστραλιανής Επιτροπής Δεοντολογίας για την Υγεία του 1996 έχει τον τίτλο 'Μέλη Επιτροπών Θεσμικής Δεοντολογίας'. Προτείνουν ο πρόεδρος να είναι κατά προτίμηση κάποιος που δεν απασχολείται ή δεν συνδέεται με άλλον τρόπο με το ίδρυμα. Τα μέλη θα πρέπει να αποτελούνται από ένα άτομο με γνώσεις και εμπειρία στην επαγγελματική φροντίδα, παροχή συμβουλών ή θεραπεία ανθρώπων, έναν θρησκευτικό λειτουργό π.χ. γέροντα Αβορίγινων, ένα άτομο χωρίς εξειδίκευση, μια γυναίκα χωρίς εξειδίκευση, έναν δικηγόρο, και στην περίπτωση μιας επιτροπής δεοντολογίας σε νοσοκομείο, μια νοσοκόμα."Η τοποθέτηση φιλοσόφων ή κληρικών αντικατοπτρίζει τη σημασία που αποδίδει η κοινωνία στις βασικές αξίες που εμπλέκονται.
Παραπομπές
Κατηγορία:Ιατρική
Πασενάν
Το Πασενάν (γαλλικά: Passenans) είναι γαλλική κοινότητα στο νομό του Ζυρά, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες του Ζυρά
Ουνιέ
Το Ουνιέ (γαλλικά: Ougney) είναι γαλλική κοινότητα στο νομό του Ζυρά, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες του Ζυρά
Ουνάν
Το Ουνάν (γαλλικά: Ounans) είναι γαλλική κοινότητα στο νομό του Ζυρά, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες του Ζυρά
Περινί (Ζυρά)
Το Περινί (γαλλικά: Perrigny) είναι γαλλική κοινότητα στο νομό του Ζυρά, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες του Ζυρά
Ουρ (Ζυρά)
Το Ουρ (γαλλικά: Our) είναι γαλλική κοινότητα στο νομό του Ζυρά, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες του Ζυρά
Ράδιο Βελιγράδι
Το Ράδιο Βελιγράδι (Радио Београд, Radio Beograd) είναι ένας κρατικός ραδιοφωνικός σταθμός που λειτουργεί στο Βελιγράδι της Σερβίας. Διαθέτει τέσσερα διαφορετικά προγράμματα (Ράδιο Βελιγράδι 1, Ράδιο Βελιγράδι 2, Ράδιο Βελιγράδι 3 και Ράδιο Βελιγράδι 202), καθώς και ένα πολύτιμο αρχείο από πολλές εκατοντάδες χιλιάδες δίσκους, μαγνητικές κασέτες και σιντί. Το Ράδιο Βελιγράδι αποτελεί μέρος της Ραδιοφωνίας Τηλεόρασης της Σερβίας.
Ρισάρ ντε Μπυρ
μικρογραφία|δεξιά|150px|Το οικόσημο του Ρισάρ ντε Μπυρ Ο Ρισάρ ντε Μπυρ (Διεθνώς: Richard de Bures, πέθανε στις 16 Μαΐου 1247 στην Τιβεριάδα) θεωρείται ο 17ος Μεγάλος Μάγιστρος των Ιπποτών του Ναού.
Ράδιο Βελιγράδι
Ιστορία
Το Ράδιο Βελιγράδι σταμάτησε να εκπέμπει στις 6 Απριλίου 1941, όταν βομβαρδίστηκε κατά τη διάρκεια της γερμανικής αεροπορικής επιδρομής στο Βελιγράδι, (Επιχείρηση Τιμωρία). Μετά την κατάληψη του Βελιγραδίου, το Ράδιο Βελιγράδι έγινε ο ραδιοφωνικός σταθμός των γερμανικών δυνάμεων και πήρε το όνομα Soldatensender Belgrad (Στρατιωτικό Ράδιο Βελιγράδι) εκπέποντας από την ίδια συχνότητα. Το πρόγραμμά του μπορούσε να ληφθεί σε όλη την Ευρώπη και τη Μεσόγειο. Όταν ζητήθηκε από έναν υπολοχαγό που εργαζόταν στον σταθμό και θα έφευγε με άδεια για τη Βιέννη να φέρει πίσω κάποιους δίσκους για μετάδοση, ανάμεσα στους δίσκους που αγόρασε από ένα κατάστημα μεταχειρισμένων ήταν το ελάχιστα γνωστό τραγούδι Lili Marleen που τραγουδούσε η Λάλε Άντερσεν, το οποίο μέχρι τότε είχε πουλήσει μόνο περίπου 700 αντίτυπα. Ο Καρλ-Χάινζ Ράιντγκεν, ο Γερμανός αξιωματικός που ήταν υπεύθυνος του σταθμού, άρχισε να μεταδίδει το τραγούδι στον αέρα. Λόγω της περιορισμένης συλλογής δίσκων του σταθμού εκείνη την εποχή, το τραγούδι παιζόταν συχνά.
Ρισάρ ντε Μπυρ
Βιογραφικά στοιχεία
Ο ιππότης Ρισάρ ντε Μπυρ έγινε Μεγάλος Μάγιστρος του Τάγματος των Ναϊτών όταν αιχμαλωτίστηκε ο Αρμάν ντε Περιγκόρ το 1244, ή κατά το επόμενο έτος. Έμεινε στη θέση αυτή μέχρι τον θάνατό του το 1247, όπου τον διαδέχτηκε ο ιππότης Γκιγιόμ ντε Σοννάκ. Η κατάταξή του στους Μεγάλους Μαγίστρους αμφισβητείται καθώς πολλές πηγές δεν κάνουν καμία αναφορά για αυτόν. Είναι πολύ πιθανό, κατά τη διάρκεια της αιχμαλωσίας του Περιγκόρ, να κάλυψε το αξίωμα ως υπηρεσιακός Μεγάλος Μάγιστρος.
Ράδιο Βελιγράδι
Ιστορία
Αφού η ναζιστική κυβέρνηση διέταξε να σταματήσει να μεταδίδει το τραγούδι, το Ράδιο Βελιγράδι έλαβε πολλές επιστολές από στρατιώτες των Δυνάμτων του Άξονα σε όλη την Ευρώπη που τους ζητούσαν να παίξουν ξανά το Lili Marleen. Σε απάντηση, το Ράδιο Βελιγράδι επανένταξε το τραγούδι στο πρόγραμμα του. Από τότε, ο σταθμός έπαιζε την ηχογράφηση της Άντερσεν κάθε βράδυ στις 21:55 και η δημοτικότητά του τραγουδιού συνέχιζε να αυξάνεται. Στρατιώτες που στάθμευαν γύρω από τη Μεσόγειο, συμπεριλαμβανομένων και των γερμανικών στρατευμάτων της Αφρικής και της βρετανικής όγδοης στρατιάς, συντονίζονταν τακτικά για να ακούσουν το τραγούδι. Ακόμη και ο Έρβιν Ρόμελ, ο διοικητής του Αφρικανικού Σώματος, θαύμασε το τραγούδι. Έτσι, ζήτησε από το Ράδιο Βελιγράδι να ενσωματώσει το τραγούδι στις καθημερινές του εκπομπές, κάτι που έγινε.
Ρισάρ ντε Μπυρ
Παραπομπές
Κατηγορία:Ναΐτες Ιππότες
Ράδιο Βελιγράδι
Ιστορία
Μετά την κατάληψη της εξουσίας από τους Παρτιζάνους του Γιόσιπ Μπροζ Τίτο το 1944, ένα νέο Ράδιο Βελιγράδι, αυτή τη φορά υπό τον κομμουνιστικό έλεγχο, συνέχισε τη λειτουργία του και σταδιακά έγινε το μέσο εκπομπής με τη μεγαλύτερη επιρροή στη Σοσιαλιστική Ομοσπονδιακή Δημοκρατία της Γιουγκοσλαβίας.
Σήμερα, το Ράδιο Βελιγράδι έχει μετατραπεί σε δημόσιο ραδιοτηλεοπτικό φορέα.
Εξωτερικοί σύνδεσμοι
Κατηγορία:Ραδιοφωνικοί σταθμοί
Πιγιεμουάν
Το Πιγιεμουάν (γαλλικά: Pillemoine) είναι γαλλική κοινότητα στο νομό του Ζυρά, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες του Ζυρά
Αλλαντοϊκό οξύ
Το αλλαντοϊκό ή αλλαντοϊνικό οξύ είναι οργανική χημική ένωση, με «προτιμώμενη ονομασία» κατά IUPAC δι(καρβαμυλαμιν)οξικό οξύ και μοριακό τύπο C4H8N4O4. Είναι παράγωγο της αλλαντοΐνης, από την οποία προκύπτει ύστερα από διαρρηξη του ιμιδαζολικού πυρήνα της με υδρόλυση. Στους βιολογικούς οργανισμούς αυτό συμβαίνει με την επίδραση ενός ειδικού ενζύμου που ονομάζεται αλλαντοϊνάση. Το μόριο του αλλαντοϊνικού οξέος αποτελείται από τη συνένωση δύο μορίων ουρίας με ένα μόριο γλυοξυλικού οξέος, ουσίες στις οποίες διασπάται όταν θερμανθεί μαζί με νερό.
Ως ουσία, το αλλαντοϊκό οξύ, που έχει μοριακό βάρος 176,132, είναι λευκή κρυσταλλική σκόνη, με πυκνότητα 1,618 gr/cm3 (γραμμάριο ανά κυβικό εκατοστόμετρο) και σημείο τήξεως 173 °C. Είναι δυσδιάλυτη στο νερό, αλλά ευδιάλυτη σε βάσεις, ανθρακικά και οξικά αλκάλια.
Πηγές
Κατηγορία:Καρβαμίδια Κατηγορία:Καρβονικά οξέα
Ντμίτρι Ιβανόφσκι
Βίος και έργο
thumb|105px|Σοβιετικό γραμματόσημο με τον Ιβανόφσκι (1964) Ο Ιβανόφσκι γεννήθηκε στο χωριό Νίζι του Κυβερνείου της Αγίας Πετρουπόλεως της τότε Ρωσικής Αυτοκρατορίας. Σπούδασε στο Πανεπιστήμιο της Αγίας Πετρουπόλεως, όπου είχε καθηγητή τον Αντρέι Φάμιντσιν. Το 1887 στάλθηκε στην Ουκρανία και τη Βεσσαραβία για να ερευνήσει μια ασθένεια του φυτού του καπνού, που προξενούσε μεγάλη ζημιά σε φυτείες εκείνη την εποχή. Τρία χρόνια αργότερα, τού ανατέθηκε να εξετάσει μια παρόμοια ασθένεια στο ίδιο φυτό, αυτή τη φορά στην Κριμαία. Ο Ιβανόφσκι ανεκάλυψε ότι σε αμφότερες οι περιπτώσεις η ασθένεια προκαλούσε ένας εξαιρετικά μικροσκοπικός μολυσματικός παράγοντας, ικανός να διέρχεται μέσα από ηθμούς (φίλτρα) Chamberland πορσελάνης, κάτι που δεν θα μπορούσαν να κάνουν ακόμα και τα μικρότερα βακτήρια. Ο επιστήμονας περιέγραψε τα ευρήματά του σε ένα άρθρο, που δημοσιεύθηκε το 1892, καθώς και σε μία διατριβή, που δημοσιεύθηκε το (1902). Στη συνέχεια της σταδιοδρομίας του, ο Ιβανόφσκι εργάσθηκε στο Αυτοκρατορικό Πανεπιστήμιο της Βαρσοβίας και στο Πανεπιστήμιο Ντονσκόι (το σημερινό Νότιο Ομοσπονδιακό Πανεπιστήμιο στο Ροστόφ επί του Ντον).
Το 1898 ο Ολλανδός μικροβιολόγος Μαρτίνους Μπέιερινγκ αναπαρήγαγε ανεξάρτητα τα αποτελέσματα των πειραμάτων του Ιβανόφσκι και πείσθηκε ότι το φιλτραρισμένο διάλυμα περιείχε μια νέα μορφή μολυσματικού παράγοντα, την οποία και ονόμασε «ιό». Στη συνέχεια ο Μπέιερινγκ ανεγνώρισε την προτεραιότητα της ανακαλύψεως του Ιβανόφσκι.
Εξωτερικοί σύνδεσμοι
Κατηγορία:Ρώσοι βιολόγοι Κατηγορία:Ιολόγοι
Πλαινουαζώ
Το Πλαινουαζώ (γαλλικά: Plainoiseau) είναι γαλλική κοινότητα στο νομό του Ζυρά, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες του Ζυρά
Επαρχία Καστελόρουμ
μικρογραφία|Οι βυζαντινές επαρχίες και το Λομβαρδικό βασίλειο στην μεσαιωνική Ιταλία. Η Επαρχία Καστελόρουμ, αργότερα ονομαζόταν Βυζαντινός Διάδρομος ήταν το όνομα που υιοθετήθηκε για μια στενή λωρίδα γης στην Εξαρχία της Ραβένα κατά την διοικητική διαίρεση της Βυζαντινής Αυτοκρατορίας στην Ιταλική χερσόνησο. Καταλάμβανε εδάφη των σημερινών περιφερειών Λάτιο, Ούμπρια και Μάρκε και συνέδεε τη Ραβένα με τη Ρώμη.
Η Βυζαντινή επαρχία-Διάδρομος είχε διαμορφωθεί κατά το έτος 570, όταν από τις Λομβαρδικές κατακτήσεις είχε απομείνει στους Βυζαντινούς μια λωρίδα γης σε ορεινό έδαφος, που φυλασσόταν από κάστρα, δύσκολο να την διασχίσουν ενώ ο δρόμος επικοινωνίας μεταξύ Ραβένα και Ρώμης, η Βία Φλαμίνια, ελεγχόταν ποια από τους Λομβαρδούς. Ο σχηματισμός του βυζαντινού διαδρόμου ήταν το αποτέλεσμα της προσεκτικής πολιτικής και στρατιωτικής στρατηγικής που είχε τεθεί σε εφαρμογή από τους Βυζαντινούς με σκοπό την επικοινωνία των περιοχών της εξαρχίας ώστε να μην είναι αποκομμένες. Η περιοχή αυτή χώριζε επίσης το Λομβαρδικό Δουκάτο του Σπολέτο με το Λομβαρδικό βασίλειο.
Πηγές
Κατηγορία:Επαρχίες της Βυζαντινής αυτοκρατορίας Κατηγορία:Βυζαντινή Ιταλία
Πλαιζιά
Το Πλαιζιά (γαλλικά: Plaisia) είναι γαλλική κοινότητα στο νομό του Ζυρά, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες του Ζυρά
Παγκόσμιο Πρωτάθλημα Ταεκβοντό του 1973
Το Παγκόσμιο Πρωτάθλημα Ταεκβοντό του 1973 ήταν το 1ο Παγκόσμιο Πρωτάθλημα Ταεκβοντό και διεξήχθη στη Σεούλ της Νότιας Κορέας από τις 25 ως τις 27 Μαΐου 1973.
Παραπομπές
Κατηγορία:Παγκόσμια πρωταθλήματα Τάε Κβον Ντο Κατηγορία:Αθλητικά γεγονότα του 1973 Κατηγορία:Σεούλ
Καρταρπούρ (αποσαφήνιση)
Ο όρος Καρταρπούρ αναφέρεται σε:
Εθνική Αγγλίας (χόκεϊ επί χόρτου ανδρών)
Η εθνική ομάδα χόκεϊ επί χόρτου της Αγγλίας εκπροσωπεί την Αγγλία στις διεθνείς διοργανώσεις χόκεϊ επί χόρτου. Τελεί υπό τη διοίκηση της Ομοσπονδίας Χόκεϊ Αγγλίας.
Ιστορία
Η πρώτη εμφάνιση της Αγγλίας στους Ολυμπιακούς Αγώνες ήταν στο Λονδίνο το 1908, όταν κατέκτησε το χρυσό μετάλλιο. Από τότε οι Άγγλοι παίκτες συναγωνίστηκαν στους Ολυμπιακούς Αγώνες στο πλαίσιο της συνδυασμένης εθνικής ομάδας χόκεϊ επί πάγου της Μεγάλης Βρετανίας.
Ήταν φιναλίστ στο Παγκόσμιο Κύπελλο του 1986, όπου ηττήθηκε από την Αυστραλία στον τελικό, ο οποίος διεξήχθη επίσης στο Λονδίνο. Κατέκτησε το χάλκινο μετάλλιο στο εναρκτήριο τουρνουά χόκεϊ των Αγώνων της Κοινοπολιτείας το 1998 στην Κουάλα Λουμπούρ, καθώς και το 2014 στη Γλασκώβη.
Εξωτερικοί σύνδεσμοι
Κατηγορία:Αθλητισμός στην Αγγλία
Συναγωγή Ετς Χαγίμ (Αθήνα)
Η Συναγωγή Ετς Χαγίμ ή Ετς Χαΐμ (εβραϊκά:בית הכנסת עץ חיים) είναι η μία από τις δύο συναγωγές που εξυπηρετούν τις θρησκευτικές ανάγκες της Εβραϊκής Κοινότητας της Αθήνας. Το όνομά της σημαίνει "Δέντρο της Ζωής" και αποτελεί συνηθισμένη ονομασία των ρωμανιώτικων συναγωγών του Ελλαδικού χώρου.
Ιστορικά στοιχεία
Η πρώτη Εβραϊκή Κοινότητα της Αθήνας στη νεώτερη εποχή συγκροτήθηκε επίσημα το 1889 και πριν την ανέγερση της πρώτης συναγωγής, λειτουργούσαν άτυποι ευκτήριοι οίκοι, όπως στην οικία της οικογένειας Γιουσουρούμ στη συμβολή ων οδών Ερμού και Καραϊσκάκη, ενώ ένας άλλος μαρτυρείται ότι λειτουργούσε στην οδό Ήβης.
Η συναγωγή Ετς Χαΐμ βρίσκεται στην περιοχή Θησείο της Αθήνας, στην οδό Μελιδώνη 8, απέναντι από τη μεγαλύτερη και νεότερή της σεφαραδίτικη συναγωγή Μπεθ Σαλώμ. Χτίστηκε το 1904 από Έλληνες ρωμανιώτες Εβραίους που προέρχονταν από τα Ιωάννινα και για αυτό αποκαλείται και "ρωμανιώτικη" ή "γιαννιώτικη" συναγωγή από τα πιο ηλικιωμένα μέλη της κοινότητας.
Η συναγωγή υπέστη σοβαρές ζημιές από τον σεισμό του 1999, κυρίως στη στέγη ανακαινίστηκε ριζικά το 2006 και τα επίσημα εγκαίνιά της πραγματοποιήθηκαν στις 30 Ιουνίου 2007 από την Εβραϊκή Κοινότητα της Αθήνας. Ωστόσο, λόγω της ανακαίνισης έγιναν αρχιτεκτονικές παρεμβάσεις στο εσωτερικό της και αυτό δημιούργησε ενστάσεις.
Η συναγωγή Ετς Χαΐμ λειτουργεί μόνο κατά τις μεγάλες θρησκευτικές γιορτές της Εβραϊκής Κοινότητας, ενώ σε τακτική βάση για όλες τις θρησκευτικές τελετές λειτουργεί η απέναντι συναγωγή Μπεθ Σαλώμ.
Περιγραφή
Η συναγωγή βρίσκεται στον πρώτο όροφο ενός κτιρίου και έχει εμβαδόν 300 τετραγωνικά μέτρα και χωρητικότητα 400 ατόμων. Το ισόγειο του κτιρίου προοριζόταν αρχικά για σχολείο της κοινότητας, αλλά τώρα λειτουργούν υπηρεσίες και γραφεία της Εβραϊκής Κοινότητας. Το κτίριο διαθέτει επίσης εσωτερική αυλή με κρήνη από την οποία πρέπει να διέλθει κανείς για να ανεβεί στον πρώτο όροφο όπου λειτουργεί η Συναγωγή.
Εξωτερικοί σύνδεσμοι
Κατηγορία:Χώροι λατρείας στην Αθήνα Συναγωγή Ετς Χαγίμ (Αθήνα)
Φραντς Φανόν
Ο Φραντς Φανόν (γαλλικά: Frantz Fanon) γεννήθηκε το 1925 στο Φορ-ντε-Φρανς της Μαρτινίκας και πέθανε στις ΗΠΑ το 1961, σε νοσοκομείο της Μπεθέσντα του Μέριλαντ (κοντά στην Ουάσινγκτον). Ψυχίατρος και συγγραφέας δοκιμίων, συμμετείχε στον αγώνα για την απελευθέρωση της Αλγερίας από την αποικιοκρατική Γαλλία. Ανέλυσε τις ψυχοσωματικές συνέπειες της αποικιοκρατίας και το φαινόμενο της βίας.
Στο τελευταίο του έργο, Les damnés de la terre, γράφει: "Η αποικιοκρατία δεν είναι μια σκεπτόμενη μηχανή ούτε ένα σώμα προικισμένο με ορθό λόγο. Είναι βία στη φυσική κατάσταση και μπορεί να καμφθεί μόνον από μια ισχυρότερη βία".
Έργα
Βιογραφία του Φανόν
Πίτερ Χιούντις, Φραντς Φανόν - Φιλόσοφος των οδοφραγμάτων, εκδ. Οξύ, 2017.
Παραπομπές
Κατηγορία:Γάλλοι συγγραφείς
Θεύμα (Θεσσαλία)
Το Θεύμα ήταν πόλη της Αρχαίας Θεσσαλίας, κοντά στα σύνορα της Δολοπίας. Ο Λίβιος αναφέρεται ότι η υποχώρηση των στρατευμάτων του Φιλίππου Β΄ μετά τη Μάχη του Αώου το 198 π.Χ. επέτρεψε στους Αιτωλούς να καταλάβουν μεγάλο μέρος της Θεσσαλίας. Επίσης κατέλαβαν το Θεύμα και την κοντινή Κελαθάρα, ενώ οι Αχαρραί παραδόθηκαν.
Παραπομπές
Κατηγορία:Χαμένες αρχαίες πόλεις Κατηγορία:Πόλεις της αρχαίας Θεσσαλίας
Αλλαξοπατριαρχία
Με τον όρο αλλαξοπατριαρχία εννοείται η αλλαγή, η αντικατάσταση Πατριάρχη με άλλον στον πατριαρχικό θρόνο, όσο ακόμα ο πρώτος Πατριάρχης βρίσκεται στη ζωή, παρά το ότι το αξίωμα αυτό είναι ισόβιο.
Η αλλαξοπατριαρχία είναι όρος της νεότερης εποχής: Δημιουργήθηκε επί Τουρκοκρατίας, εξαιτίας της συχνής αντικαταστάσεως Οικουμενικών Πατριαρχών εκείνη την περιόδο. Αρχικώς ο Πατριάρχης την ημέρα της ενθρονίσεώς του έπαιρνε από τον Οθωμανό Σουλτάνο χρήματα, μια επιχορήγηση. Αργότερα όμως όχι μόνο τα χρήματα αυτά καταργήθηκαν, αλλά αντιθέτως ο κάθε νέος Πατριάρχης έπρεπε προκειμένου να ενθρονισθεί να πληρώσει στον Σουλτάνο το λεγόμενο «πεσκέσι» (φιλοδώρημα). Σύμφωνα με ιστορικές πηγές, αυτό έγινε για πρώτη φορά στην περίπτωση του Πατριάρχη Συμεών Α΄ στα μέσα του 1466, όταν Τραπεζούντιοι της Κωνσταντινουπόλεως κατάφεραν να εκλέξουν τον συμπατριώτη τους Συμεών, με την υπόσχεση να καταβάλλουν ετήσιο πεσκέσι στην Υψηλή Πύλη ύψους χιλίων χρυσών νομισμάτων, καθώς και να παραιτηθεί ο Πατριάρχης από την επιχορήγηση. Στα τέλη του ίδιου έτους όμως, η Μάρα Βράνκοβιτς κατέβαλε διπλάσιο χρηματικό ποσό στον Σουλτάνο και πέτυχε να ανατραπεί ο Συμεών και να εκλεγεί πατριάρχης ο Φιλιππουπόλεως Διονύσιος. Ο Διονύσιος καθαίρεσε τον Συμεών με συνοδική πράξη. Μετά την πρώτη Πατριαρχία του Διονυσίου συγκροτήθηκε Σύνοδος που επανεξέλεξε τον Συμεών στα τέλη του 1471 ή στις αρχές του 1472. Στη Σύνοδο αυτή συμμετείχαν δύο εκπρόσωποι του Σουλτάνου, προφανώς για να επηρεάσουν το αποτέλεσμα υπέρ του Συμεών, καθώς οι Τραπεζούντιοι αυτή τη φορά κατέβαλαν δύο χιλιάδες φλουριά στον Σουλτάνο. Με όλα αυτά ο Σουλτάνος (τότε ήταν ακόμη ο Μωάμεθ Β΄ ο Πορθητής) κατάλαβε ότι τον συνέφερε να αλλάζουν συχνά οι Πατριάρχες Κωνσταντινουπόλεως, ώστε να προσπορίζεται περισσότερα έσοδα. Συνακόλουθα, το 1475 ο Συμεών αναγκάστηκε να παραιτηθεί υπό το βάρος ασαφών συκοφαντιών, καθώς ο διάδοχός του, ο Σέρβος ιερομόναχος Ραφαήλ, κατέβαλε μεγάλο χρηματικό ποσό για να ανέλθει εκείνος στον θρόνο. Αλλά ο Συμεών εξελέγη για τρίτη φορά το 1482, καταβάλλοντας πάλι δύο χιλιάδες φλουριά, τα οποία μάλιστα καταγράφονται στο βεράτι εκλογής του ως υποχρέωση.
Εξαιτίας αυτών των κακών προηγουμένων, καθιερώθηκε το πεσκέσι και εξ αυτού και η συχνή αλλαξοπατριαρχία. Αργότερα, το 1713, εμφανίσθηκε και άλλος πατριαρχικός «φόρος», το λεγόμενο «μουκαρέτιον», δηλαδή ένα είδος ετήσιας εισφοράς, από 500 έως χίλια φλουρια. Αυτό, καθώς ήταν ετήσιο και ανεξάρτητο της αλλαγής πατριάρχη, δημιούργησε την ελπίδα ότι θα ήταν δυνατό να εκλείψουν οι συχνές αλλαξοπατριαρχίες. Τούτο όμως διαψεύσθηκε για τον λόγο ότι το πεσκέσι αυξήθηκε και επιπλέον επεκτάθηκε και στους νέους μητροπολίτες.
Πηγές
Κατηγορία:Πατριάρχες Κατηγορία:Κανονικό Δίκαιο
Σοφί Τόιμπερ-Αρπ
Η Σοφί Χενριέτε Γκέρτρουντ Τόιμπερ-Αρπ (Sophie Henriette Gertrud Taeuber-Arp, 19 Ιανουαρίου 1889 – 13 Ιανουαρίου 1943) ήταν Ελβετή ζωγράφος, γλύπτρια, σχεδιάστρια υφασμάτων, επίπλων και εσωτερικών χώρων, αρχιτέκτονας και χορεύτρια.
Σπούδασε στη Γερμανία, αλλά επέστρεψε στην Ελβετία εξαιτίας του Α΄ Παγκόσμιου Πολέμου. Το 1915 συνάντησε για πρώτη φορά τον Γερμανογάλλο καλλιτέχνη Χανς Αρπ, τον οποίο παντρεύτηκε λίγο αργότερα. Συνδέθηκαν την ίδια περίοδο με το κίνημα του ντανταϊσμού και το διασημότερο έργο της Τόιμπερ-Αρπ (Tête Dada, 1920) χρονολογείται από εκείνη την εποχή. Εγκαταστάθηκαν στη Γαλλία το 1926 και έμειναν εκεί μέχρι τη γερμανική εισβολή κατά τον Β΄ Παγκόσμιο Πόλεμο, οπότε επέστρεψαν και πάλι στην ασφάλεια της Ελβετίας. Ωστόσο η Τόιμπερ-Αρπ απεβίωσε το 1943 από ατύχημα.
Οικογένεια και σπουδές
Η Σοφί Τόιμπερ γεννήθηκε στο Νταβός, και ήταν το πέμπτο τέκνο του Πρώσου φαρμακοποιού Έμιλ Τόιμπερ και της συζύγου του Ελβετίδας Σόφι Τόιμπερ-Κρύζι (Sophie Taeuber-Krüsi) από το Γκάις. Οι γονείς της διατηρούσαν φαρμακείο στο Νταβός μέχρι τον θάνατο του πατέρα της από φυματίωση όταν η μελλοντική ζωγράφος ήταν μόλις δύο ετών. Τότε η μητέρα με τα παιδιά της μετακόμισε στο Τρόγκεν, όπου άνοιξε μια πανσιόν.
Ο ντανταϊσμός
upright|thumb|«Οβάλ σύνθεση με αφηρημένα μοτίβα», έργο της Σοφί Τόιμπερ του [[1922]] upright|thumb|left|«[[Γκρας – γεωμετρικές και κυματιστές γραμμές», έργο της Τόιμπερ-Αρπ του 1940 (χρωματιστά μολύβια σε χαρτί, 26 x 34,4 cm)]] upright|thumb|Η Τόιμπερ-Αρπ στο χαρτονόμισμα των 50 [[Ελβετικό φράγκο|ελβετικών φράγκων]] Το 1915, σε μία έκθεση στην Γκαλερί Τάνερ, η Τόιμπερ γνώρισε τον ντανταϊστή Γερμανογάλλο καλλιτέχνη Χανς Αρπ, ο οποίος είχε μεταναστεύσει στη Ζυρίχη το ίδιο έτος προκειμένου να αποφύγει να στρατευθεί στον γερμανικό στρατό κατά τον Α΄ Παγκόσμιο Πόλεμο. Θα συνεργάζονταν σε πολλά κοινά εγχειρήματα μέχρι τον θάνατό της. Παντρεύτηκαν το 1922, οπότε η Σοφί άλλαξε το επώνυμό της σε Τόιμπερ-Αρπ.
Η Τόιμπερ-Αρπ συνέχισε να διδάσκει σχέδιο, αλλά και ύφανση και άλλες τέχνες του υφάσματος στη Σχολή Εφαρμοσμένων Τεχνών στη Ζυρίχη, το σημερινό Πανεπιστήμιο Τεχνών της Ζυρίχης, μέχρι το 1929. Τα έργα της, γραφιστικής και υφαντικής, από το 1916 περίπου έως και τη δεκαετία του 1920, συγκαταλέγονται μεταξύ των πρώτων κονστρουκτιβιστικών έργων, μαζί με εκείνα των Μοντριάν και Μαλέβιτς. Τούτες οι περίτεχνες γεωμετρικές αφαιρέσεις αντανακλούν μια λεπτή κατανόηση του παιχνιδιού ανάμεσα στο χρώμα και τη μορφή.
Η καλλιτέχνιδα αναμίχθηκε στο ντανταϊστικό κίνημα της Ζυρίχης, που είχε ως «έδρα» το καμπαρέ «Βολταίρος». Συμμετείχε σε ντανταϊστικές περφόρμανς ως χορεύτρια, χορογράφος και μαριονετίστρια. Επίσης σχεδίαζε κοστούμια και σκηνικά για περφόρμανς στο καμπαρέ «Βολταίρος», αλλά και για άλλα ελβετικά και γαλλικά θέατρα. Στα εγκαίνια της «Galerie Dada» το 1917, χόρεψε σε ποίηση του Χούγκο Μπαλ φορώντας σαμανική μάσκα, έργο του Μαρσέλ Ζανκό. Το επόμενο έτος συνυπέγραψε το Μανιφέστο Νταντά της Ζυρίχης. Ως ζωγράφος και χορεύτρια μαζί, η Τόιμπερ-Αρπ μπόρεσε να ενσωματώσει τον ντανταϊσμό στις χορευτικές κινήσεις της.
Η καλλιτέχνιδα φιλοτέχνησε και μερικά έργα γλυπτικής, όπως ένα σετ από αφηρημένες «Κεφαλές Νταντά» από πολυχρωματισμένο ξύλο. Με την ομοιότητά τους με τα πανταχού παρόντα τότε «κεφάλια» που χρησιμοποιούσαν οι κατασκευαστές καπέλων, ήταν χαρακτηριστική υπόμνηση της κομψής συνθέσεως των καλών και των εφαρμοσμένων τεχνών από την Τόιμπερ.
Η Τόιμπερ-Αρπ ήταν επίσης στενή φίλη με τον λίγο νεότερό της Γαλλορουμάνο Τριστάν Τζαρά, αβάν-γκαρντ ποιητή, δοκιμιογράφο και καλλιτέχνη, μία από τις κεντρικές μορφές του κινήματος του ντανταϊσμού.
Στη Γαλλία
thumb|«4 χώροι με κόκκινους κυλιόμενους κύκλους», 1932, γκουάς σε χαρτί Το 1926 η Τόιμπερ-Αρπ και ο σύζυγός της εγκαταστάθηκαν στο Στρασβούργο και σύντομα, το ίδιο έτος, έλαβαν τη γαλλική υπηκοότητα. Τα μετέπειτα χρόνια μοίραζαν τον καιρό τους ανάμεσα στο Στρασβούργο και το Παρίσι. Η Τόιμπερ-Αρπ δεχόταν πολλές παραγγελίες για σχεδιασμό εσωτερικών χώρων. Π.χ. της ανατέθηκε η δημιουργία ενός «ριζοσπαστικά κονστρουκτιβιστικού» εσωτερικού για το Café de l'Aubette – ένα εγχείρημα στο οποίο τελικώς συνεργάσθηκαν και οι Ζαν Αρπ και Τέο φαν Ντέσμπουργκ. Το 1927 έγραψε και ένα βιβλίο, το Welly Lowell, μαζί με την Μπλανς Γκωσέ (Blanche Gauchet).
Μετά το 1929 η καλλιτέχνιδα ζούσε περισσότερο στο Παρίσι και συνέχισε να πειραματίζεται με τον σχεδιασμό. Στο Παρίσι το ζεύγος ζούσε στο προάστιο Μεντόν/Βαλ-Φλερύ, όπου η Τόιμπερ-Αρπ σχεδίασε το νέο τους σπίτι και μέρος της επιπλώσεως.
Τη δεκαετία του 1930 η καλλιτέχνιδα ήταν μέλος της ομάδας Cercle et Carré, που είχαν δημιουργήσει οι Μισέλ Σεφόρ και Χοακίν Τόρες Γκαρθία ως σημαιοφόρο της μη εικονικής ζωγραφικής, και του διάδοχου σχήματος, της ομάδας «Abstraction-Création» (1931-1934). Η Τόιμπερ-Αρπ σχεδίασε επίσης και το εξώφυλλο του τεύχους Φεβρουαρίου 1933 του αβάν-γκαρντ μικρού περιοδικού transition του Γιουτζήν Τζόλας.
thumb|left|«Ανάγλυφο σε τρία επίπεδα», 1937 ή 1938 Η Τόιμπερ-Αρπ εξερεύνησε το σχήμα του κύκλου, που αντιπροσώπευε τη «συμπαντική μεταφορά», τη μορφή που εμπεριείχε όλες τις άλλες. Αναφερόταν στην αντίστοιχη εποχή ως «εικόνες ping». Αργότερα την ίδια δεκαετία ίδρυσε την κονστρουκτιβιστική επιθεώρηση Plastique στο Παρίσι. Ο κύκλος της περιελάμβανε τους καλλιτέχνες Σόνια Ντελωναί, Ρομπέρ Ντελωναί, Βασίλι Καντίνσκι, Ζουάν Μιρό και Μαρσέλ Ντυσάν. Επίσης, από το 1937 ήταν μέλος της «Allianz», μιας ενώσεως Ελβετών ζωγράφων. Το 1940 η Τόιμπερ-Αρπ και ο σύζυγός της διέφυγαν από το Παρίσι λίγο προτού καταληφθεί από τον γερμανικό στρατό και πήγαν στο Γκρας, όπου δημιούργησαν μια καλλιτεχνική «αποικία» μαζί με τους Ντελωναί, Αλμπέρτο Μανιέλλι και άλλους. Στο τέλος του 1942 το ζευγάρι διέφυγε στην Ελβετία.
Θάνατος και κληρονομιά
Μια νύχτα του Γενάρη του 1943 η Τόιμπερ-Αρπ έχασε το τελευταίο τραμ και έτσι κοιμήθηκε σε ένα εξοχικό σπίτι χωμένο στο χιόνι. Εκεί πέθανε μέχρι το επόμενο πρωί από δηλητηρίαση από μονοξείδιο του άνθρακα, απόρροια απροσεξίας, καθώς ο Μαξ Μπιλ δεν λειτούργησε σωστά τη σόμπα του σπιτιού του. Η Τόιμπερ-Αρπ τότε ήταν 54 ετών.
Ο Βασίλι Καντίνσκι είπε για αυτή:
''Η Σοφί Τόιμπερ-Αρπ εκφράσθηκε μέσα από το «χρωματιστό ανάγλυφο», ιδίως τα τελευταία χρόνια της ζωής της, χρησιμοποιώντας σχεδόν αποκλειστικά τις απλούστερες φόρμες, τις γεωμετρικές. Οι φόρμες αυτές, με τη νηφαλιότητά τους, τη σιωπή τους, τον τρόπο που είναι επαρκείς εντός του εαυτού τους, προσκαλούν το χέρι, αν αυτό είναι επιδέξιο, να χρησιμοποιήσει τη γλώσσα που τού είναι κατάλληλη και που είναι συχνά μόνο ένας ψίθυρος. Αλλά συχνά επίσης ο ψίθυρος αυτός είναι πιο εκφραστικός, πιο πειστικός, από ό,τι η «δυνατή φωνή» που εδώ κι εκεί αφήνει τον εαυτό της να ξεσπάσει.''
Η Τόιμπερ-Αρπ ήταν η μόνη γυναίκα που απεικονιζόταν στην όγδοη σειρά χαρτονομισμάτων της Ελβετίας: το πρόσωπό της βρισκόταν στο τραπεζογραμμάτιο των 50 ελβετικών φράγκων που εκδιδόταν από το 1995 μέχρι το 2016.
Το 2007 ένα μουσείο προς τιμή της Τόιμπερ-Αρπ και του συζύγου της άνοιξε σε ένα τμήμα του Σιδηροδρομικού Σταθμού Ρόλαντσεκ (Rolandseck), κοντά στο Ρέμαγκεν της Γερμανίας, το οποίο τμήμα επανασχεδιάσθηκε από τον Ρίτσαρντ Μάιερ. Το έργο βιντεοτέχνης «Sophie Taeuber-Arp's Vanishing Lines» (2015) της Ελβετίδας Myriam Thyes έχει ως θέμα τη σειρά σχεδίων της με τον γενικό τίτλο «Lignes» (= γραμμές).
Στις 19 Ιανουαρίου 2016, την ημέρα των 127ων γενεθλίων της καλλιτέχνιδας, η Google ανάρτησε ένα Google Doodle προς τιμή της, έργο του Μαρκ Χολμς.
Εξωτερικοί σύνδεσμοι
Κατηγορία:Ελβετοί ζωγράφοι Κατηγορία:Ελβετοί γλύπτες Κατηγορία:Ελβετοί σχεδιαστές Κατηγορία:Καλλιτέχνιδες του 20ού αιώνα Κατηγορία:Ντανταϊσμός
Παγκόσμιο Πρωτάθλημα Φόρμουλα Ε (2021-22)
Το Παγκόσμιο Πρωτάθλημα ABB FIA Formula E 2021-22 είναι η όγδοη σεζόν του πρωταθλήματος της Φόρμουλα Ε, ένα πρωτάθλημα αγώνων μηχανοκινήτου αθλητισμού ηλεκτρικών αυτοκινήτων που αναγνωρίζεται από το διοικητικό όργανο του μηχανοκίνητου αθλητισμού, τη Διεθνής Ομοσπονδία Αυτοκινήτου (FIA), ως την υψηλότερη κατηγορία αγώνων για ηλεκτρικά αγωνιστικά αυτοκίνητα.
Είναι η τελευταία σεζόν των αμαξιών της δεύτερης γενιάς (Gen2), με την τρίτη (Gen3) να προγραμματίζεται για την σεζόν του 2022-23.
Ομάδες και οδηγοί
Όλες οι ομάδες χρησιμοποιούν το ίδιο σασί Spark SRT05e και ελαστικά από την Michelin.
Αλλαγές στην μέση της σεζόν
Μετά το ePrix του Λονδίνου, ο οδηγός της Jaguar, Σαμ Μπέρντ, υπέστη κάταγμα στον καρπό, με την ομάδα να τον δηλώνει ανίκανο να συμμετάσχει στο ePrix της Σεούλ. Ο έφεδρος οδηγός της Jaguar, Νόρμαν Νάτο, ανακοινώθηκε ότι θα αντικαταστήσει τον Μπέρντ στον τελευταίο αγώνα της σεζόν. Ο Σάσα Φένεστραζ, έχοντας διατελέσει εφεδρικός οδηγός για την Jaguar το 2021, αντικατέστησε τον Αντόνιο Τζιοβινάτσι για το δεύτερο αγώνα της Σεούλ αφού υπέστη τραυματισμό στο χέρι κατά τη διάρκεια του πρώτου αγώνα.
Πρόγραμμα
Τα ακόλουθα ePrix έχουν συμβόλαιο για να αποτελέσουν μέρος του Παγκόσμιου Πρωταθλήματος Φόρμουλα Ε για το 2021–22:
Το ePrix του Σεούλ ήταν αρχικά προγραμματισμένο για τη σεζόν 2019–20, αλλά ακυρώθηκε δύο φορές λόγω της πανδημίας του COVID-19. Το ePrix της Πόλης του Μεξικού επέστρεψε για το 2022, για άλλη μια φορά στο Autódromo Hermanos Rodríguez, αφού ο αγώνας μεταφέρθηκε στο Autódromo Miguel E. Abed στην Πουέμπλα το 2021. Ένας καινούργιος αγώνας, το ePrix του Βανκούβερ είχε προγραμματιστεί να διεξαχθεί στον χώρο του πρώην αγώνα του Champ Car και IndyCar, το Molson Indy Vancouver, χρησιμοποιώντας διαφορετική διάταξη από αυτές που χρησιμοποιήθηκαν στο παρελθόν.
Στις 15 Οκτωβρίου 2021, το πρόγραμμα ενημερώθηκε, με το προγραμματισμένο ePrix του Κέιπ Τάουν να ακυρώνεται για άγνωστους λόγους υπέρ του ePrix της Τζακάρτα.
Στις 15 Δεκεμβρίου 2021, το πρόγραμμα ενημερώθηκε ξανά, στο οποίο το ePrix της Ρώμης και το ePrix του Βερολίνου μετατράπηκαν και πάλι σε διπλούς αγώνες, όπως και την προηγούμενη σεζόν.
Μορφή κατατακτηρίων
Εισήχθη μια νέα μορφή κατατακτηρίων, όπου οι οδηγοί χωρίζονται σε δύο γκρουπ με βάση τη θέση τους στο πρωτάθλημα, αυτοί που βρίσκονται σε μονές θέσεις πηγαίνουν στο γκρουπ Α, ενώ αυτοί που βρίσκονται σε ζυγές θέσεις πηγαίνουν στο γκρουπ Β. Η εξαίρεση είναι στον πρώτο αγώνα της σεζόν, όπου κάθε ομάδα μπορούσε να προτείνει έναν οδηγό σε κάθε γκρουπ. Κάθε γκρουπ έχει μια συνεδρία 10 λεπτών για να ορίσει τον ταχύτερο γύρο στα 220 kW, εκ των οποίων οι 4 πρώτοι κάθε ομίλου προκρίνονται στο στάδιο των μονομαχιών, όπου οι οδηγοί έρχονται αντιμέτωποι με 250 kW σε έναν προημιτελικό, ημιτελικό και τελικό. Ο νικητής του τελικού στη συνέχεια παρατάσσεται στη Pole Position, ο ηττημένος του τελικού στη 2η θέση, οι ηττημένοι του ημιτελικού στις θέσεις 3 και 4 και οι ηττημένοι του προημιτελικού στις θέσεις 5 έως 8, με τη σειρά του χρόνου που ορίζεται στις αντίστοιχες συνεδρίες τους. Οι υπόλοιποι οδηγοί από τη φάση των ομίλων σχηματίζονται εναλλάξ από τη θέση 9, με την ομάδα του polesitter στις μονές θέσεις και την άλλη ομάδα στα ζυγά.
Πρωτάθλημα Οδηγών
Οι πόντοι απονέμονται χρησιμοποιώντας την ακόλουθη δομή:
Παραπομπές
Κατηγορία:Φόρμουλα Ε
Μπίλι Μπομπ Θόρντον
Ο Μπίλι Μπομπ Θόρντον (αγγλικά: Billy Bob Thornton, 4 Αυγούστου 1955 - ) είναι Αμερικανός ηθοποιός, σκηνοθέτης και μουσικός. Έκανε την πρώτη του επιτυχία όταν συνέγραψε και πρωταγωνίστησε στο θρίλερ του 1992 Μια λάθος κίνηση (One False Move), ενώ έγινε διεθνώς γνωστός γράφοντας το σενάριο, σκηνοθετώντας και πρωταγωνιστώντας στην ανεξάρτητη δραματική ταινία Κοφτερό λεπίδι (Sling Blade, 1996), για την οποία κέρδισε Όσκαρ Καλύτερου Προσαρμοσμένου Σεναρίου και προτάθηκε για Όσκαρ Α' Ανδρικού Ρόλου. Εμφανίστηκε σε πολλούς σημαντικούς κινηματογραφικούς ρόλους τη δεκαετία του 1990 μετά το Κοφτερό λεπίδι, όπως το νεονουάρ Τυφλή στροφή (U Turn, 1997) του Όλιβερ Στόουν, το πολιτικό δράμα Όλες οι γυναίκες του προέδρου (Primary Colors, 1998), την ταινία επιστημονικής φαντασίας Αρμαγεδδών (Armageddon, 1998), ταινία με τις υψηλότερες εισπράξεις εκείνης της χρονιάς, και το αστυνομικό δράμα Ένα απλό σχέδιο (A Simple Plan, 1998), που του χάρισε την τρίτη του υποψηφιότητα για Όσκαρ.
Στη δεκαετία του 2000, ο Θόρντον σημείωσε περαιτέρω επιτυχία πρωταγωνιστώντας στα δράματα Ο χορός των τεράτων (Monster's Ball, 2001), Ο άνθρωπος που δεν ήταν εκεί (The Man Whosn't There, 2001) και Κυνηγώντας το όνειρο (Friday Night Lights, 2004) και στις κωμωδίες Αβάσταχτη γοητεία (Intolerable Cruelty, 2003) και Ο Αϊ Βασίλης είναι λέρα (Bad Santa, 2003). Το 2014, ο Θόρντον πρωταγωνίστησε στον πρώτο κύκλο της σειράς Fargo, κερδίζοντας υποψηφιότητα για πρωταγωνιστικό ρόλο σε μίνι σειρά ή τηλεοπτική ταινία στα Βραβεία Έμμυ και κέρδισε το βραβείο για τον καλύτερο ηθοποιό σε μίνι σειρά ή τηλεοπτική ταινία στις Χρυσές Σφαίρες του 2014. Το 2016–2021 πρωταγωνίστησε σε τέσσερις κύκλους μιας πρωτότυπης σειράς της Amazon με τίτλο Γολιάθ (Goliath), η οποία του χάρισε Χρυσή Σφαίρα Καλύτερου Ηθοποιού – Δραματικής Τηλεοπτικής Σειράς.
Ο Θόρντον έχει γράψει διάφορες ταινίες ταινιών, που συνήθως διαδραματίζονται στις νότιες Ηνωμένες Πολιτείες, κυρίως μαζί με τον Τομ Έπερσον. Δύο από αυτές τις ταινίες είναι: Οικογενειακό μυστικό (A Family Thing, 1996) και Το δώρο (The Gift, 2000). Μετά το Κοφτερό λεπίδι, σκηνοθέτησε πολλές άλλες ταινίες, μεταξύ των οποίων οι Daddy and Them (2001), Όλα τα όμορφα άλογα (All the Pretty Horses, 2000) και Jayne Mansfield's Car (2012).
Αιολόσφαιρα
Η αιολόσφαιρα του Ήρωνα είναι ο πρώτος καταγεγραμμένος ατμοστρόβιλος αντίδρασης ή ατμομηχανή.
Μπίλι Μπομπ Θόρντον
Ο Θόρντον έχει λάβει το Βραβείο του Προέδρου της Ακαδημίας Ταινιών Επιστημονικής Φαντασίας, Φαντασίας και Τρόμου, Βραβείο Ειδικού Επιτεύγματος από το Εθνικό Συμβούλιο Κριτικών και ένα αστέρι στη Λεωφόρο της Δόξας του Χόλιγουντ. Έχει επίσης προταθεί για ένα Βραβείο Έμμυ, τέσσερις Χρυσές Σφαίρες και τρία Βραβεία Σωματείου Ηθοποιών. Εκτός από τον κινηματογράγο, ο Θόρντον ξεκίνησε καριέρα τραγουδιστή και τραγουδοποιού. Έχει κυκλοφορήσει τέσσερα σόλο άλμπουμ και είναι ο τραγουδιστής του ροκ συγκροτήματος Boxmasters.
Αιολόσφαιρα
Εκτός από τον Ήρωνα, ο Βιτρούβιος αναφέρθηκε σε μια αιολόσφαιρα τον 1ο αιώνα π.Χ. στο σύγγραμμά του Περί αρχιτεκτονικής. Ωστόσο δεν είναι ξεκάθαρο αν γράφει για την ίδια μηχανή ή σε κάποιον πρόδρομό της, καθώς δεν περιγράφει τα τμήματα που περιστρέφονται.
Μπίλι Μπομπ Θόρντον
Ο Θόρντον έχει εκφράσει την απέχθειά του για την κουλτούρα των διασημοτήτων, επιλέγοντας να κρατηθεί μακριά από τα φώτα της δημοσιότητας. Δεν μπόρεσε να αποφύγει την εισβολή των μέσων ενημέρωσης σε σχέση με τον γάμο του με την Αντζελίνα Τζολί.
Αιολόσφαιρα
Παραπομπές
Κατηγορία:Ατμομηχανές
Μπίλι Μπομπ Θόρντον
Τα πρώτα χρόνια
Ο Θόρντον γεννήθηκε στις 4 Αυγούστου 1955, στο Χοτ Σπρινγκς του Άρκανσο. Ήταν γιος της Βιρτζίνια Ρομπέρτα (το γένος Φόκνερ, μέντιουμ) και του Γουίλιαμ Ρέιμοντ "Μπίλι Ρέι" Θόρντον (καθηγητή ιστορίας γυμνασίου και προπονητή μπάσκετ). Ο αδερφός του Τζίμι Ντον (Απρίλιος 1958 – Οκτώβριος 1988) έγραψε μια σειρά από τραγούδια. Ο Θόρντον ηχογράφησε δύο από αυτά ("Island Avenue" και "Emily") στα σόλο άλμπουμ του. Είναι εν μέρει ιρλανδικής καταγωγής. Έχει έναν ακόμη αδελφό, τον Τζον Ντέιβιντ.
Ο Θόρντον έζησε σε πολλά μέρη στο Άρκανσο ως παιδί. Ανατράφηκε ως μεθοδιστής σε μια μεγάλη οικογένεια σε μια καλύβα που δεν είχε ηλεκτρισμό ούτε υδραυλικά. Αποφοίτησε από το γυμνάσιο Μάλβερν το 1973. Όντας καλός παίκτης μπέιζμπολ, μπήκε στους Kansas City Royals, αλλά έφυγε μετά από τραυματισμό. Μετά από μια σύντομη περίοδο όπου δούλεψε σε οδικά έργα στο Τμήμα Μεταφορών του Άρκανσο, γράφτηκε στο Πανεπιστήμιο Henderson State για να σπουδάσει ψυχολογία, αλλά τα παράτησε μετά από δύο εξάμηνα.
Στα μέσα της δεκαετίας του 1980 ο Θόρντον εγκαταστάθηκε στο Λος Άντζελες για να κάνει καριέρα ως ηθοποιός με τον μελλοντικό συνεργάτη του σεναριογράφο Τομ Έπερσον. Πέρασε δύσκολα για να πετύχει ως ηθοποιός και εργάστηκε στο τηλεμάρκετινγκ, στην αιολική γεωργία και σε φαστ φουντ ενώ έκανε ακροάσεις για θέσεις υποκριτικής. Έπαιζε επίσης ντραμς και τραγουδούσε με το νοτιοαφρικανικό ροκ συγκρότημα Jack Hammer. Ενώ εργαζόταν ως σερβιτόρος σε μια κινηματογραφική εκδήλωση, γνώρισε τον σκηνοθέτη και σεναριογράφο Μπίλι Γουάιλντερ, ο οποίος τον συμβούλεψε να σκεφτεί μια καριέρα σεναριογράφου.
Υποκριτική και παραγωγή ταινιών
μικρογραφία| Ο Θόρντον στο [[Όστιν (Τέξας)|Όστιν του Τέξας, τον Μάρτιο του 2008]] Τον Σεπτέμβριο του 1987, ο Θόρντον εμφανίστηκε στη σκηνή σε ένα μονόπρακτο με τίτλο "Beethoven Symphonies" στο Λος Άντζελες. Ο πρώτος ρόλος του στην οθόνη ήταν το 1988 στο South of Reno, όπου έπαιξε έναν μικρό ρόλο. Εμφανίστηκε επίσης ως υπάλληλος ενεχυροδανειστηρίου στο επεισόδιο της σειράς Μάτλοκ του 1987 με τίτλο "The Photographer". Ένας άλλος από τους πρώτους ρόλους του στην οθόνη ήταν στην κωμική σειρά του CBS Hearts Afire και το 1989 εμφανίστηκε στην πρώτη ταινία του Άνταμ Σάντλερ με τίτλο Going Overboard. Ο ρόλος του ως κακοποιός στο Μια λάθος κίνηση του 1992, στο οποίο επίσης συνέγραψε το σενάριο, τράβηξε την προσοχή των κριτικών. Έπαιξε επίσης μικρούς ρόλους στις ταινίες της δεκαετίας του 1990 Ανήθικη πρόταση (Indecent Proposal), Σε επικίνδυνο έδαφος (On Deadly Ground), Δεσμοί αίματος (Bound by Honor) και Σύγκρουση στον πράσινο βάλτο (Tombstone). Συνέχισε γράφοντας, σκηνοθετώντας και πρωταγωνιστώντας στην ανεξάρτητη ταινία του 1996 Κοφτερό λεπίδι. Η ταινία, μια επέκταση της μικρού μήκους ταινίας Some Folks Call It a Sling Blade, εισήγαγε την ιστορία ενός διανοητικά ανάπηρου άνδρα που φυλακίστηκε για έναν φρικτό και φαινομενικά ανεξήγητο φόνο.
Το 2000, ο Θόρντον εμφανίστηκε στο μουσικό βίντεο του Τράβις Τριτ για το τραγούδι "Modern Day Bonnie and Clyde ". Εμφανίστηκε σε αρκετούς σημαντικούς κινηματογραφικούς ρόλους, όπως αυτούς στις ταινίες Αρμαγεδδών και Ένα απλό σχέδιο του 1998. Το 2001, σκηνοθέτησε το Daddy and Them ενώ εξασφάλισε πρωταγωνιστικούς ρόλους σε τρεις ταινίες του Χόλιγουντ: Ο χορός των τεράτων, Οι λωποδύτες και Ο άνθρωπος που δεν ήταν εκεί, για τις οποίες έλαβε πολλά βραβεία.
Ο Θόρντον έπαιξε ένα κακό Άι Βασίλη στο Ο Αϊ Βασίλης είναι λέρα του 2003, μια μαύρη κωμωδία που είχε μεγάλη εμπορική επιτυχία και τον καθιέρωσε ως κωμικό πρωταγωνιστή και την ίδια χρονιά υποδύθηκε έναν γυναικά Πρόεδρο των Ηνωμένων Πολιτειών στη βρετανική ρομαντική κωμωδία Αγάπη είναι... Δήλωσε ότι, μετά την επιτυχία του Ο Αϊ Βασίλης είναι λέρα, «οι σκηνοθέτες τον καλούν όταν χρειάζονται έναν μαλάκα».
Το 2004, ο Θόρντον έπαιξε τον λαϊκό ήρωα Ντέιβιντ Κρόκετ στο Άλαμο. Στις 7 Οκτωβρίου του ίδιου έτους, έλαβε ένα αστέρι στη Λεωφόρο της Δόξας στο Χόλιγουντ. Εμφανίστηκε στην κωμική ταινία του 2006 School for Scoundrels. Στην ταινία υποδύεται έναν γιατρό αυτοβοήθειας, ρόλος που γράφτηκε ειδικά για αυτόν. Πιο πρόσφατες ταινίες περιλαμβάνουν το δράμα του 2007 The Astronaut Farmer και την κωμωδία Mr. Woodcock, στην οποία έπαιξε έναν σαδιστικό γυμναστή. Τον Σεπτέμβριο του 2008, πρωταγωνίστησε στην ταινία δράσης Παγιδευμένοι. αριστερά|μικρογραφία| Ο Θόρντον το 2012 Το 2014, ο Θόρντον πρωταγωνίστησε ως ψυχοπαθής δολοφόνος στη μίνι σειρά του FX Fargo, που είναι βασισμένη στην ομώνυμη ταινία 1996, για την οποία κέρδισε Χρυσή Σφαίρα Καλύτερου Ηθοποιού σε Μίνι Σειρά.
Το Γολιάθ, μια τηλεοπτική σειρά από την Amazon, παρουσιάζει τον Θόρντον ως πρώην λαμπρό δικηγόρο, ο οποίος τώρα είναι αλκοολικός. Η σειρά έκανε πρεμιέρα στις 13 Οκτωβρίου 2016, στο Amazon Prime Video. Στις 15 Φεβρουαρίου 2017, η Amazon ανακοίνωσε ότι η σειρά είχε ανανεωθεί για δεύτερο κύκλο. Το Γολιάθ ανανεώθηκε για δύο επιπλέον κύκλους, με τον τελευταίο να κυκλοφορεί στις 24 Σεπτεμβρίου 2021 από την Amazon Prime Video.
Το 2017, ο Θόρντον πρωταγωνίστησε στο μουσικό βίντεο Stand Down του Κάριο Σάλεμ (μουσικά γνωστό ως KO). Έλαβε το βραβείο Καλύτερου Μουσικού Βίντεο από το Διεθνές Κινηματογραφικό Φεστιβάλ Μικρού Μήκους του Τορόντο και έχει κάνει πάνω από 13 εκατομμύρια προβολές στο Facebook.
Μουσική
Στη δεκαετία του 1970, ο Θόρντον ήταν ντράμερ ενός μπλουζ ροκ συγκροτήματος με το όνομα Tres Hombres. Ο κιθαρίστας Μπίλι Γκίμπονς αναφερόταν στο συγκρότημα ως "το καλύτερο μικρό συγκρότημα διασκευών στο Τέξας" και ο Θόρντον φέρει ένα τατουάζ με το όνομα του συγκροτήματος. δεξιά|μικρογραφία| Ο Θόρντον με τους Boxmasters το 2007 Το 1985, ο Θόρντον έγινε μέλος του νοτιοαφρικανικού ροκ συγκροτήματος Jack Hammer. Ηχογράφησε ένα άλμπουμ με τον Τζακ Χάμερ με τίτλο Death of a Gypsy, το οποίο κυκλοφόρησε το 1986.
Το 2001, ο Θόρντον κυκλοφόρησε το άλμπουμ Private Radio από τη Lost Highway Records. Τα επόμενα άλμπουμ περιλαμβάνουν τα The Edge of the World (2003), Hobo (2005) και Beautiful Door (2007). Ερμήνευσε το τραγούδι The Wind στο άλμπουμ αφιέρωμα Enjoy Every Sandwich: Songs of Warren Zevon. Ο Θόρντον ηχογράφησε μια διασκευή του κλασικού "Ring of Fire" του Τζόνι Κας το 2001.
Το 2007, ο Θόρντον ίδρυσε τους Boxmasters με τον Τζέι Ντι Άντριου.
Σχέσεις και παιδιά
δεξιά|μικρογραφία| Ο Θόρντον με τους Boxmasters, 2007 Ο Θόρντον έχει παντρευτεί έξι φορές. Έχει τέσσερα παιδιά από τρεις γυναίκες.
Από το 1978 έως το 1980, ήταν παντρεμένος με τη Μελίσα Λι Γκάτλιν, η οποία στην αίτηση διαζυγίου της ανέφερε «ασυμφωνία και μοιχεία εκ μέρους του». Είχαν μια κόρη την Αμάντα, η οποία το 2008 καταδικάστηκε σε 20 χρόνια φυλάκιση για το θάνατο της ενός έτους κόρης της φίλης της. Η Αμάντα αφέθηκε ελεύθερη το 2020 μετά από συμφωνία με τους εισαγγελείς.
Ο Θόρντον παντρεύτηκε την ηθοποιό Τόνι Λόρενς το 1986. Χώρισαν το 1988.
Από το 1990 έως το 1992, ήταν παντρεμένος με την ηθοποιό Σίντα Γουίλιαμς, η οποία έπαιξε στην πρώτη ταινία για την οποία έγραψε το σενάριο με τίτλο Μια λάθος κίνηση (1992).
Το 1993, ο Θόρντον παντρεύτηκε το μοντέλο του Playboy Πιέτρα Ντον Τσέρνιακ, με την οποία απέκτησε δύο γιους, Χάρι Τζέιμς και Γουίλιαμ. Ο γάμος έληξε το 1997 με την Τσέρνιακ να κατηγορεί τον Θόρντον για ενδοοικογενειακή βία, ενίοτε μπροστά στα παιδιά του.
Ο Θόρντον αρραβωνιάστηκε με την ηθοποιό Λόρα Ντερν, με την οποία είχε σχέση από το 1997 έως το 1999, αλλά το 2000 παντρεύτηκε την ηθοποιό Αντζελίνα Τζολί, με την οποία πρωταγωνίστησε στο Ερωτικές αναταράξεις (Pushing Tin, 1999) και η οποία ήταν 20 χρόνια νεότερή του. Ο γάμος έγινε γνωστός για τις διαχυτικές εμφανίσεις του ζευγαριού, ενώ αναφέρθηκε ότι φορούσαν φιαλίδια ο ένας με το αίμα του άλλου στο λαιμό τους. Ο Θόρντον διευκρίνισε αργότερα ότι τα "φιαλίδια" ήταν στην πραγματικότητα δύο μικρά μενταγιόν, το καθένα από τα οποία περιείχε μόνο μια σταγόνα αίματος. Ο Θόρντον και η Τζολί ανακοίνωσαν την υιοθεσία ενός παιδιού από την Καμπότζη τον Μάρτιο του 2002, αλλά αργότερα αποκαλύφθηκε ότι η Τζολί είχε υιοθετήσει το παιδί μόνη της. Χώρισαν το 2003.
Το 2003, ο Θόρντον ξεκίνησε μια σχέση με τη μακιγιέζ Κόνι Άνγκλαντ με την οποία έχει μια κόρη, την Μπέλα. Αν και κάποτε είπε ότι πιθανότατα δεν θα ξαναπαντρευόταν αφού ο γάμος "δεν λειτουργεί" γι' αυτόν, οι εκπρόσωποί του επιβεβαίωσαν ότι αυτός και η Άνγκλαντ παντρεύτηκαν στις 22 Οκτωβρίου 2014, στο Λος Άντζελες.
Προβλήματα υγείας
Στα πρώτα του χρόνια στο Λος Άντζελες, ο Θόρντον εισήχθη σε νοσοκομείο και διαγνώστηκε με μυοκαρδίτιδα, μια καρδιακή πάθηση που προκλήθηκε από υποσιτισμό. Έκτοτε είπε ότι ακολουθεί διατροφή αυστηρής χορτοφαγίας και είναι «εξαιρετικά υγιής», δεν τρώει πρόχειρο φαγητό καθώς είναι αλλεργικός στο σιτάρι και τα γαλακτοκομικά.
Ο Θόρντον πάσχει από ιδεοψυχαναγκαστική διαταραχή. Διάφορες ιδιοσυγκρασιακές συμπεριφορές έχουν τεκμηριωθεί καλά σε συνεντεύξεις του. Μεταξύ αυτών είναι μια φοβία για έπιπλα αντίκες, όπως και ο χαρακτήρας Ντόιλ Χάργκρεϊβς, στην ταινία Κοφτερό λεπίδι και ο χαρακτήρας του ίδιου του Θόρντον στην ταινία Οι λωποδύτες του 2001. Επιπλέον, έχει δηλώσει ότι φοβάται κάποια μαχαιροπίρουνα, ένα χαρακτηριστικό του χαρακτήρας του στην ταινία του 2001 Ο χορός των τεράτων.
Άλλα στοιχεία
Ο Θόρντον είναι πιστός οπαδός της ομάδας μπέιζμπολ Σεντ Λούις Κάρντιναλς. Στα συμβόλαια ταινιών του, ένα από τα αιτήματά του είναι μια τηλεόραση με δορυφορικό πιάτο στο τροχόσπιτό του, για να μπορεί να παρακολουθεί τους Κάρντιναλς να παίζουν. Επίσης, είναι επίσης φανατικός οπαδός της ποδοσφαιρικής ομάδας Ιντιανάπολις Κολτς.
Εξωτερικοί σύνδεσμοι
Κατηγορία:Βραβευμένοι με Όσκαρ Καλύτερου Διασκευασμένου Σεναρίου Κατηγορία:Βραβευμένοι με Χρυσή Σφαίρα Κατηγορία:Αμερικανοί άνδρες ηθοποιοί φωνής Κατηγορία:Αμερικανοί άνδρες ηθοποιοί τηλεόρασης Κατηγορία:Αμερικανοί άνδρες ηθοποιοί κινηματογράφου Κατηγορία:Articles with hCards
Σινεβρό Αχαΐας
Το Σινεβρό είναι χωριό της Αχαΐας και υπάγεται στον Δήμο Αιγιαλείας. Βρίσκεται στην όχθη του ποταμού Κριού, λίγο πιο πάνω από τη Σβυρού και σε υψόμετρο περίπου 550 μέτρων, με τα σπίτια του διασκορπισμένα σε δύο επίπεδα (γειτονιές). Έχει πληθυσμό 38 κατοίκων σύμφωνα με την απογραφή του 2011.